open-index/open-wikipedia-markdown huggingface dataset:
Jaak Henno

**Jaak Henno** (sündinud 16. augustil 1941 Võrus) on eesti matemaatik.

## Haridus
Ta lõpetas Võru 1. Keskkooli 1959 ja Tartu Riikliku Ülikooli füüsika-matemaatikateaduskonna arvutusmatemaatika erialal 1964, õppis TRÜ aspirantuuris 1966-1968 ning kaitses matemaatikakandidaadi väitekirja 1976.

## Teenistuskäik
Jaak Henno töötab Tallinna Tehnikaülikoolis aastast 1965: oli matemaatika kateedri assistent 1965-1974, vanemõpetaja 1974-1977 ja dotsent 1977-1979; infotöötluse kateedri/informaatikainstituudi vanemteadur 1979-1982 ja dotsent 1982-2016; tarkvarateaduse instituudi vanemteadur aastast 2017.

Ta on töötanud külalisteaduri ja -õppejõuna Turu Ülikoolis 1976 ja 1980, Budapesti Tehnikaülikoolis 1987, Tampere Tehnikaülikoolis 1988 ja 1997 ning Vaasa Tehnikainstituudis 1991-1993.

## Teadustöö
Põhilised uurimisalad on abstraktne algebra, keerukusteooria, programmeerimiskeeled, formaalsed grammatikad, kommunikatsioon ja keel inimühiskonnas, multimeedia kasutamine.

## Viited

## Teoseid
*Henno, Jaak 2009. *Mängude programmeerimine*. Tallinn: Tallinna Tehnikaülikooli Kirjastus.

## Välislingid
* Jaak Henno Eesti Teadusinfosüsteemis
* Jaak Henno publikatsioonid
Loog

**Loog** on eesti perekonnanimi. 

1. jaanuari 2024. aasta seisuga on perekonnanimi Loog 94 mehel ja 94 naisel. Perekonnanimede levikult on Loog meeste puhul 896. ja naiste puhul 1019. kohal.

Perekonnanime Loog kandja on keskmiselt 42 aasta vanune (mediaanvanus on 43).

Kõige levinum on perekonnanimi Loog vanuserühmas 60–64, kus neid on 10 000 elaniku kohta 2,41, ja Põlva maakonnas, kus neid on maakonna 10 000 elaniku kohta 6,63..

## Nime kandjaid
*Aadu Loog, eesti geoloog (1932–2018)
*Alvar Loog, eesti teatri- ja kultuurikriitik (1975–)
*Andrus Loog, eesti arst (1963–)
*Mai Loog, eesti keeleteadlane (1960–)
*Mart Loog, eesti molekulaarbioloog (1969–)
*Priit Loog, eesti näitleja (1984–)

## Viited
Tartu semiootika suvekool

**Tartu semiootika suvekool** on aastast 1964 toimuv semiootikateemaliste konverentside sari. Neil kujunes 1960. aastail Tartu-Moskva semiootikakoolkond.

Neid nimetati ühtlasi 1960. ja 1970. aastail suvekoolideks sekundaarsete modelleerivate süsteemide alal. Esimesel kuuel korral oli töökeeleks vene keel, hiljem peamiselt inglise keel.

## Toimunud suvekoolid
*I – 1964, Kääriku
*II – 1966, Kääriku 
*III – 1968, Kääriku 
*IV – 1970, Tartu
*V – 1974, Tartu
*VI – 1986, Kääriku
*VII – 1995, Saarjärve
*VIII – 2011, Palmse – *Semiotic Modelling*
*IX – 2013, Kääriku – *Autocommunication in Semiotic Systems*
*X – 2015, Tartu + Leigo – *Semiotic (Un)predictability*
*XI – 2017, Tartu + Leigo – *Generalising Gently*
*XII – 2019, Tartu + Koigi – *Semiotic Dimensions of Spaces & Literacies*
*XIII – 2021, Vardja
*XIV – 2023, Tartu – *Coming Soon*
*XV – 2024, Viljandi + Kääriku – *Learning in Transformation*

## Vaata ka
*Eesti semiootika sügiskool
*Tartu Ülikooli semiootika osakond
Robert Ivanov

**Robert Ivanov** (sündinud 19. septembril 1994 Helsingis) on Soome jalgpallur, kes mängib keskkaitsjana Saksamaa esiliigaklubis Eintracht Braunschweig ja Soome jalgpallikoondises.

2016. aastal liitus ta FC Honkaga, mille meeskonnas mängis Soome kõrgliigas esimest korda 2018. aastal.

2020. aasta septembris sõlmis ta kaheaastase lepingu Poola kõrgliigaklubiga Poznańi Warta.

2023. aasta juunis sõlmis ta kaheaastase lepingu Saksamaa esiliigaklubiga Eintracht Braunschweig.

Soome jalgpallikoondises tegi Ivanov debüüdi 8. jaanuaril 2019 sõprusmängus Rootsi vastu. Ta kuulus Soome koondisse 2021. aasta Euroopa meistrivõistlustel, kuid üheski mängus ta väljakule ei pääsenud.

Tema ema on ingerisoomlane ja isa venelane.

## Viited
The Beatles (album)

**The Beatles** (tuntud ka kui **The White Album**) on ansambli The Beatles 1968. aastal välja antud topeltalbum. See on nende üheksas stuudioalbum. Album tuli Suurbritannias müügile 22. novembril ja USAs 25. novembril 1968.

Albumile on iseloomulik lugude suur stiililine varieeruvus.

Albumil on mitmeid biitlite tuntumaid lugusid, nagu  ”Back in the U.S.S.R.”, ”Dear Prudence”, ”Ob-La-Di, Ob-La-Da”, ”While My Guitar Gently Weeps”, ”Happiness Is a Warm Gun” ja ”Blackbird”. 

## Lood
Tulemuslause

**Tulemuslause** ehk **resultatiivlause** on üks eesti lause põhitüüp, mis väljendab seisundimuutust. Tulemuslause tegevussubjektiks on lause algul seestütlevas käändes olev määrus ja grammatiliseks subjektiks muutuse tulemus.

## Eesti keele tulemuslause omadused
Tulemuslause teema moodustab seestütlevas käändes määrus, mis tähistab tegevussubjekti, ning reema koosneb resultatiivsust väljendavast tegusõnast ja muutuse sihti tähistavast alusest. Resultatiivsust väljendavateks tegusõnadeks on eesti keeles näiteks *saama, tulema, kasvama, arenema.*

Tulemuslause võib olla ka küsi- või kõrvallause.

* *Hommikust* (tegevussubjekt, teema) *sai* *õhtu* (alus)*.*

* *Seemnest kasvab taim.*

* *Sellest tuleb suur jama.*

* *Mis sinust niimoodi saab?*

Tulemuslause on ehituselt sarnane kogeja-omajalausega, milles langevad samuti tegevussubjekt ja teema kokku, alus aga mitte. Normaallauses langevad kokku nii alus, tegevussubjekt kui ka teema ning olemasolulauses alus ja tegevussubjekt, aga mitte teema.

Tulemuslauset võib moodustada täislause asemel ka osastavas käändes oleva osaalusega. Eitava lause puhul on osaaluse kasutamine kohustuslik.

* *Annikast* (tegevussubjekt, teema) *ei saanudki kirjanikku* (alus)*.*

* *Sellest tuleb midagi vägevat.*

## Tulemuslause teistes keeltes

#### Tulemuslause soome keeles
Eesti keelega sarnaselt moodustatakse tulemuslauset soome keeles, kus saavutatav seisund võib nimisõna kõrval olla ka omadussõnaline:

*Mei-stä             tulee                kuuluis-i-a ~ tanssijo-i-ta.*

meie-ELA         tulema-3SG      kuulus-PL-PART ~ tantsija-PL-PART

Eesti keeles kasutataks omadussõnalise tulemuse puhul pigem normaallauset: „Me saame kuulsaks.“

#### Tulemuslause inglise keeles
Inglise keeles tulemuslauset üldjuhul omaette lausetüübina ei käsitleta ning resultatiivsust seostatakse pigem perfektiivi, passiivi või kindlate sõna- või morfeemiklasside semantilise tähendusega. Küll aga on tähelepanu pälvinud resultatiivsed konstruktsioonid, millel on kindlaks määratud sõnajärg ja struktuur. Need koosnevad tüüpiliselt verbist, verbijärgsest nimisõnafraasist ja nn tulemusfraasist, milleks võib olla näiteks omadus- või määrsõnafraas.

*John*                *wipe-d            the table          clean.*

John                pühkima-PST   laud                 puhas

muutja             viis                  muutuja           tulemus*.*

#### Tulemuslause jaapani keeles
Jaapani keeles võib resultatiivsust märkida ka tegusõnaga – sel juhul moodustatakse liitverb, mille põhiosa tähistab saavutatavat seisundit ja teine osa muutmise viisi.

*John-ga           Mary-o          [uti-<u>korosi</u>]-ta.*

John-NOM      Mary-ACC        tulistama-tapma-PST

muutja            muutuja          viis-tulemus

## Viited
Jean-Charles Castelletto

**Jean-Charles Castelletto** (sündinud 26. jaanuaril 1995 Clamartis) on Prantsusmaal sündinud Kameruni jalgpallur, kes mängib keskkaitsjana Prantsusmaa kõrgliiga klubis Nantes ja Kameruni jalgpallikoondises.

Hooajal 2012–13 debüteeris ta Prantsusmaa esiliigas AJ Auxerre'i meeskonnas.

2015. aastal liitus ta Belgia kõrgliiga klubiga Club Brugge. Hooaja 2015–16 teises pooles oli ta Bruggest laenul Belgia kõrgliiga klubis Royal Excel Mouscron ja hooajal 2016–17 Prantsusmaa esiliiga klubis Red Star.

Aastatel 2017–2020 mängis ta kolm hooaega Prantsusmaa klubis Brest. Viimasel hooajal sai ta Brestiga esmakordselt mängida Prantsusmaa kõrgliigas.

2020. aasta juulis sõlmis ta kolmeaastase lepingu Nantesiga.

Aastatel 2010–2014 mängis Castelletto Prantsusmaa noortekoondistes. Kameruni jalgpallikoondises debüteeris ta 11. novembril 2017 MM-i valikmängus Sambia vastu. Ta kuulub Kameruni koondisse 2022. aasta Aafrika rahvaste karikavõistlustel.

Tema isa on itaallane ja ema pärit Kamerunist.

## Viited
Bonsecoursi turg

**Bonsecoursi turg** (prantsuse keeles *Marché Bonsecours*, inglise keeles *Bonsecours Market*) asub Montréali vanalinnas aadressil 350 rue Saint-Paul. See on kahekorruseline kupliga avalik turg. 

Turg on saanud nime ehitise kõrval asuva Notre-Dame-de-Bon-Secoursi kabeli järgi. Turuhoone, mille projekteerimisel on võetud eeskuju Dublini tollimajast, valmis 1847. aastal.

## Välislingid
*
Tapa Sõna

**Tapa Sõna***: erapooletu Tapa linna ja ümbruse häälekandja* oli aastatel 1930–1931 Tapal ilmunud ajaleht.

Ajaleht ilmus korra nädalas reedeti. 1930. aastal anti välja numbrid 1–23 ja 1931. aastal üks number.

Väljaandja oli Harald C. Pitsahl. Numbrid 1–17 trükiti Tallinnas Julius Ernst Meigase trükikojas, järgmised numbrid Tallinnas Karl Kabanovi trükikojas.

Ajalehe toimetus asus Tallinnas Suur-Pärnu mnt 5.

Ajaleht oli neljaleheküljeline ja selle hind oli viis senti.

## Viited
Sofiane Boufal

**Sofiane Boufal** (araabia keeles سفيان بوفال; sündinud 17. septembril 1993 Pariisis) on Prantsusmaal sündinud Maroko jalgpallur, kes mängib äärepoolkaitsja või ründava poolkaitsjana Prantsusmaa kõrgliiga klubis Angers ja Maroko jalgpallikoondises.

Angers'ga liitus ta 2010. aastal, debüteerides hooajal 2012–13 Prantsusmaa esiliigas.

2015. aasta jaanuaris liitus ta Prantsusmaa kõrgliiga klubiga Lille. 2015–16 oli Boufali jaoks läbimurdehooaeg, kui ta lõi Prantsusmaa kõrgliigas 11 väravat. Samal hooajal pälvis ta parimale Prantsusmaa kõrgliigas mängivale Aafrika jalgpallurile antava Marc-Vivien Foé auhinna.

2016. aasta augustis sõlmis ta viieaastase lepingu Inglismaa kõrgliiga klubiga Southampton. Arvatav üleminekusumma oli 16 miljonit naelsterlingit, millega sai Boufal Southamptoni läbi aegade kallimaks ostuks. Aastatel 2016–2020 mängis ta Southamptonis kokku kolm hooaega, mille jooksul lõi ta Inglismaa kõrgliigas kolm väravat. Neist üks, 21. oktoobril 2017 West Bromwich Albioni vastu löödud värav valiti Inglismaa kõrgliiga hooaja 2017–18 parimaks väravaks. 26. oktoobril 2016 lõi ta värava liigakarikamängus Sunderlandi vastu ning see värav valiti Southamptoni hooaja parimaks väravaks. Hooajal 2018–19 mängis ta Southamptonist laenul Hispaania kõrgliiga klubis Celta de Vigo.

2020. aasta oktoobris naasis Boufal Angers'sse.

Maroko jalgpallikoondises debüteeris Boufal 26. märtsil 2016 Aafrika rahvuste karikavõistluste valikmängus Roheneemesaarte vastu. Koondisekarjääri esimese värava lõi ta 12. oktoobril 2021 MM-i valikmängus Guinea vastu. Ta on kuulunud Maroko koondisse 2019. ja 2022. aasta Aafrika rahvaste karikavõistlustel.

## Viited

## Välislingid
Talvike Mändla

**Talvike Mändla** (sündinud 1992) on eesti luuletaja.

2011. aastal lõpetas ta Tarvastu Gümnaasiumi kuldmedaliga.
2014. aastal lõpetas Tartu Ülikooli eripedagoogika bakalaureuseõppe.
2020. aastal lõpetas Tallinna Ülikooli sotsiaalpedagoogika ja lastekaitse magistriõppe.

Ta on töötanud Anne Noortekeskuse ürituste koordinaatorina ning tegutsenud vabatahtlikuna Gruusias ja Palestiinas. On töötanud lastekaitsespetsialistina.

## Teosed

### Luule

* "Kosmonaut" (Värske Raamat, 2017)
* "Ja midagi lindudest" (Eesti Keele Sihtasutus, 2019)
* "Käed" (Tuum, 2021)

## Viited
Luvsannamsrajn Ojuun-Erdene

**Luvsannamsrajn Ojuun-Erdene** (mongoli keeles Лувсаннамсрайн Оюун-Эрдэнэ; sündinud 29. juunil 1980 Ulaanbaataris) on Mongoolia poliitik (Mongoolia Rahvapartei).

Ta lõpetas 2001. aastal Ulaanbaataris Bersi Instituudi bakalaureusekraadiga ajakirjanduse alal. 2008. aastal lõpetas ta Mongoolia Riikliku Ülikooli õigusteaduskonna bakalaureusekraadiga õigusteaduse alal. Magistrikraadi avaliku halduse alal omandas ta Harvardi Kennedy Koolis 2015. aastal. 

2001. aastal töötas ta Hentij aimakis Berhi linnapea büroo juhatajana. Aastatel 2002–2006 töötas ta Hentij aimakis programmi World Vision Mongolia meeskonnajuhina. 2006–2008 oli ta programmi World Vision Mongolia regionaaldirektor. 2009–2011 töötas ta Mongoolia Rahvapartei poliitikaosakonna juhatajana. 2011–2014 oli ta Sotsiaaldemokraatliku Noorsooliidu president. Aastatel 2011–2012 oli ta Mongoolia Rahvapartei sekretär. 2012. aastal oli ta Mongoolia Rahvapartei peasekretäri asetäitja. Alates 2016. aastast on ta Suure Rahvahuraali (parlamendi) liige. 2019–2021 oli ta ministri auastmega valitsuskabineti sekretariaadi juht.

Alates 27. jaanuarist 2021 kuni 13. juunini 2025 oli Luvsannamsrajn Ojuun-Erdene Mongoolia peaminister.

Alates 25. juunist 2021 on Luvsannamsrajn Ojuun-Erdene Mongoolia Rahvapartei Keskkomitee esimees.

## Viited
Adolf Rohusaar

**Adolf Rohusaar** või **Adolf Voldemar Rohusaar** (7. aprill 1895 – 4. august 1974) oli eesti äri- ja ühiskonnategelane.

1920. aastal tuli ta Venemaalt Lehtsesse elama. Hiljem kolis Tapale.

1925–1928 oli Tapal müügiühistu “Muna” asutaja ja osakonna juhataja. Müügiühistu tegevuseks oli Tapa ümbruse taludes kanamunade ja vähesel määral ka kodulindude kokkuost ja nende edasimüük Tallinna eksportööridele. Sellest ärist tingituna sai ta omale rahvapärane hüüdnime "*Muna-Aadu*".

31. oktoobril 1926 asutati Adolf Rohusaare eestvedamisel Tapa Eesti Põllumajanduse Selts, mille esimeseks esimeheks ta ka valiti. Seltsi suuremateks ettevõtmisteks tuleb pidada põllumajandusnäituste korraldamisi.

Esimene Järvamaa põllumajandusnäitus Tapal toimus 10.–12. septembril 1927.

1929–1932 aastatel asutas ja hakkas ta Tapal välja andma ajalehte Tapa Sõnumed. 1932. aastal sattus Adolf Rohusaar majandusraskustesse ja 1. juulist 1932 andis oma lehe üle Jakob Loosalule.

Tegutses ka Tapa loomakaitseseltsis.

## Viited
Notre-Dame-de-Bon-Secoursi kabel

**Notre-Dame-de-Bon-Secoursi kabel** (prantsuse keeles *chapelle Notre-Dame-de-Bon-Secours*, inglise keeles *Notre-Dame-de-Bon-Secours Chapel*) on roomakatoliku kabel Montréalis. See on linna üks vanimaid pühakodasid, see valmis Vana-Montréalis aastal 1771.

## Vaata ka
*Bonsecoursi turg

## Välislingid
*
Ükssarvik (ettevõte)

**Ükssarvik** (inglise keeles *unicorn*) on kujundlik väljend erakapitalil põhineva idufirma kohta, mille väärtus on üle 1 miljardi USA dollari.

Nimetust kasutas inglise keeles esimesena 2013. aastal ameerika riskikapitalist Aileen Lee veebiväljaande TechCrunch artiklis "Welcome To The Unicorn Club: Learning from Billion-Dollar Startups".

CB Insightsi andmetel oli 2021. aasta augusti seisuga maailmas üle 803 ettevõtlusükssarviku. Suuremate ükssarvikute hulka kuulusid näiteks ByteDance, SpaceX ja Stripe. 30 ükssarviku väärtus oli siis üle 10 miljardi dollari, sealhulgas SpaceX, Stripe ja Wise. Neid ettevõtteid on nimetatud kümmesarvikuteks (*decacorn*). 2021. aasta augusti seisuga leidus ka kaks ükssarvikut, mille väärtus on üle 100 miljardi dollari (*hectocorn*).

2022. aastal oli Eesti teisel kohal ükssarvikute arvu poolest miljoni elaniku kohta maailmas.

2025. aastal oli Eestis kõige rohkem ükssarvikuid miljoni elaniku kohta võrreldes ülejäänud Euroopaga.

## Eesti ükssarvikud
* Skype (2005)
* Playtech (2007)
* Wise (2015)
* Bolt (2018)
* Pipedrive (2020)
* Zego (2021)
* ID.me (2021)
* Gelato (2021)
* Veriff (2022)
* Glia (2022)

## Viited
Leonid Derkatš

**Leonid Derkatš** (ukraina keeles Леонід Васильович Деркач, 19. juuli 1939 Dnipropetrovsk – 14. jaanuar 2022 Kiiev) oli Ukraina riigiametnik.

## Auastmed
* 2000 - Ukraina armeekindral

## Viited
Joosep Martinson

**Joosep Martinson** (sündinud 2. veebruaril 1988 Tallinnas) on eesti spordifotograaf.

Ta on lõpetanud 2008. aastal Tallinna Ühisgümnaasiumi ja õppinud Tartu Kõrgemas Kunstikoolis fotograafiat. 

Töötas aastatel 2005–2007 pressi- ja spordifotograafina Eesti Päevalehes ja 2007–2011 Õhtulehes. Seejärel elas ja töötas mitu aastat Sydneys Austraalias.

Alates 2012. aastast teeb ta fotograafina kaastööd rahvusvahelisele agentuurile Getty Images. 2016. aastast on ta ka Rahvusvahelise Uisuliidu ametlik fotograaf.

2007., 2008. ja 2010. aastal valiti tema foto Eestis aasta pressifoto võistlusel aasta spordifotoks.

Spordialadest pildistab Martinson eeskätt jalgpalli, kiir- ja iluuisutamist ning golfi.

## Isiklikku
Tema isa on spordiajakirjanik Jaan Martinson.

## Viited

## ''Personalia''
* Maailma parim fotograaf?. Kroonika, 13. juuni 2015
* Eesti fotograaf pääseb ainsana vippidele ligi. Postimees, 11. juuli 2018
* Kuidas sündis naiste MM-i parimaks fotoks tituleeritud tabamus?. soccernet.ee, 2. juuli 2019
* Eesti spordifotograafi tabamus valiti CNN-i aasta parimate fotode sekka. ERR Sport, 3. detsember 2019

## Välislingid
*
*https://joosepmartinson.com/, koduleht ja ametlik portfoolio
* https://www.instagram.com/jmfotoz, Joosep Martinsoni Instagrami konto
* Joosep Martinsoni pildid Getty Images pildipangas
Vera C. Rubini Observatoorium

**Vera C. Rubini Observatoorium** (*Vera C. Rubin Observatory*, varem **Suur Sünoptiline Vaatlusteleskoop**, *Large Synoptic Survey Telescope*, **LSST**) on Tšiilis Cerro Pachóni mäel asuv ehitusjärgus observatoorium.

Observatooriumi Simonyi teleskoobi peapeegli läbimõõt on 8,4 meetrit. Teleskoop on laia vaatevälja tõttu võimeline mõne öö jooksul pildistama kogu nähtava tähistaeva. Observatoorium on nimetatud Ameerika Ühendriikide astronoomi Vera Rubini järgi.

Observatooriumi ehitamise idee pakuti välja 2001. aastal ning erarahastuse abil algas peegli ehitus 2007. aastal. Observatooriumi ehitus algas 2014. aastal, kui seda toetas Riiklik Teadusfond. Teleskoopi rahastavad Riiklik Teadusfond, Ameerika Ühendriikide Energeetikaministeerium ja erarahastajad.

Observatooriumile pandi nurgakivi 14. aprillil 2015. Esimesed taevavaatlused teleskoobi insenerikaameraga toimusid 24. oktoobril 2024, samas kui esimene vaatlus peaks toimuma 23. juunil 2025. Teadusuuringud peaks algama augustis 2025. 

## Viited
Kiril Petkov

**Kiril Petkov Petkov** (bulgaaria keeles Кирил Петков Петков; sündinud 17. aprillil 1980 Plovdivis) on Bulgaaria poliitik, ökonomist ja ettevõtja.

Kiril Petkov asus 1994. aastal koos vanematega elama Kanadasse. Briti Columbia Ülikoolis õppis ta esialgu keemiat ja bioloogiat, kuid kolmandal kursusel vahetas eriala ja lõpetas ülikooli bakalaureusekraadiga rahanduse alal. Magistrikraadi ärijuhtimise alal omandas ta Harvard Business Schoolis. Aastatel 2001–2005 töötas ta Kanada ettevõttes McCain Foods arendusjuhina.

Kiril Petkov pöördus Bulgaariasse tagasi 2007. aastal. Ta asutas probiootikume tootva ettevõtte ProViotik.

Ta oli 12. maist kuni 16. septembrini 2021 Bulgaaria majandusminister.

13. detsembrist 2021 kuni 2. augustini 2022 oli Petkov Bulgaaria peaminister.

## Viited
Selim Amallah

**Selim Amallah** (araabia keeles سليم أملاح; sündinud 15. novembril 1996 Saint-Ghislainis) on Belgias sündinud Maroko jalgpallur, kes mängib poolkaitsjana Hispaania kõrgliigaklubis Valencia ja Maroko jalgpallikoondises.

Amallah on mänginud kogu klubikarjääri Belgias. Belgia kõrgliigas debüteeris ta 2015. aasta juulis Royal Excel Mouscroni meeskonnas.

Aastatel 2019–2023 mängis ta Belgia kõrgliigaklubis Standard Liège. 2020. aastal pälvis ta Belgia kõrgliigas mängivale parimale Araabia päritolu mängijale antava Belgia Lõvi auhinna.

2023. aasta jaanuaris sõlmis ta nelja ja poole aasta pikkuse lepingu Hispaania kõrgliigaklubiga Valladolidi Real.  Hooaja teises pooles lõi kaheksa mänguga kaks väravat, kuid Valladolidi Real langes liigast välja. 2023. aasta augustis läks ta Valladolidi Realist üheks hooajaks laenule Valenciasse.

Maroko jalgpallikoondises debüteeris Amallah 15. novembril 2019 Aafrika rahvuste karikavõistluste valikmängus Mauritaania vastu. Koondisekarjääri esimese värava lõi ta 9. oktoobril 2020 sõprusmängus Senegali vastu. 2022. aasta Aafrika rahvaste karikavõistluste teises alagrupimängus 14. jaanuaril lõi ta värava Komooride vastu. Ta kuulus Maroko koondisse ka 2022. aasta maailmameistrivõistlustel.

Ta on Itaalia ja Maroko päritolu.

## Viited
Havanna vanalinn

**Havanna vanalinn** (hispaania keeles *La Habana Vieja*) on osa Kuuba pealinna Havanna kesklinnast, moodustades ühe viieteistkümnest linnaosast. 1982. aastal kanti see UNESCO maailmapärandi nimistusse selle ainulaadse barokiliku ja uusklassitsistliku arhitektuuri, kindlustuste ja ajaloolise tähtsuse tõttu. Vana-Havanna oli aegade jooksul meresõitude peatus Uude Maailma.

## Välislingid
Hoka hõimkond

**Hoka hõimkond** on hüpoteetiline keelte hõimkond, mis hõlmab mitmeid väikesi keelkondi Põhja-Ameerika läänerannikul Californias, Arizonas ja Baja Californias.

Hoka hõimkonda on arvatud järgmised keelkonnad ja keeled:
* tšumaši keelkond
* pomo keelkond
* jana keelkond
* palaihnihi keelkond
* šasta keelkond
* tekistlateegi keelkond
* juma keelkond
* muud hoka keeled (esseleni keel, karoki keel, koahuilteegi keel, komekrudo keel, kotoname keel, tamaulipeegi keel, tšimariko keel, vaikuri keel, vašo keel)

Nimetus hoka (inglise Hokan) on tuletatud arvu "kaks" tähistavast sõnast mitmes selle keelerühma keeles, nt **xwak* algjuma keeles, *c-oocj* (hääldus [koːkx]) seri keeles, *ha'k* atšumavi keeles jne.

Hoka hüpoteesile panid 1913. aastal aluse Roland B. Dixon ja Alfred L. Kroeber. 

## Viited

## Kirjandus
* Jacobsen, William H., Jr.: *Hokan Inter-Branch Comparisons.* In: Lyle Campbell, Marianne Mithun (ed.): *The Languages of Native America. Historical and Comparative Assessment.* University of Texas Press, Austin TX u. a. 1979, ISBN 0-292-74624-5, lk 545–591. 
* Gordon, Lynn: *Maricopa Morphology and Syntax.* (= *University of California Publications in Linguistics.* 108). University of California Press, Berkeley CA u. a. 1986, ISBN 0-520-09965-6.
*Kaufman, Terrence. 2015a. *[https://www.albany.edu/ims/pdlma/2015%20Publications/Kaufman-reconstructing%20protoHokan-first%20gropings-revd2015.pdf A research program for reconstructing proto-Hokan: first gropings]*. Project for the Documentation of the Languages of Mesoamerica.
*Kaufman, Terrence. 2015b. *[https://www.albany.edu/ims/pdlma/2015%20Publications/Kaufman-some%20hypotheses%20regarding%20protoHokan%20grammar-revd2015.pdf Some hypotheses regarding proto-Hokan grammar]*. Project for the Documentation of the Languages of Mesoamerica.
* Langdon, Margaret: *Some Thoughts on Hokan With Particular Reference to Pomoan and Yuman.* In: Lyle Campbell, Marianne Mithun (ed.): *The Languages of Native America. Historical and Comparative Assessment.* University of Texas Press, Austin TX u. a. 1979, ISBN 0-292-74624-5, lk 592–649.
* McLendon, Sally: *Sketch of Pomo, a Pomoan Language.* In: William C. Sturtevant (ed.): *[[Handbook of North American Indians]].* Vol. 17: Ives Goddard (ed.): *Languages.* Smithsonian Institution, Washington DC 1996, ISBN 0-16-048774-9, lk 507–550.
Moonakamaja

**Moonakamaja**, ka **moonamaja**, oli mõisa moonakate elumaja.

## Ajaloost
19. sajandi keskpaiku kaotati Eestis teorent. Mõisates hakati ehitama moonakamaju, et rohkem kasutada moonakate tööjõudu. Moonakamajad ehitati üksikult või mitmekaupa kas mõisaõue naabrusesse või siis veidi kaugemale mõisapõldude äärde. Nad kaotasid oma tähtsuse, kui mõisamajandus 1920. aastal Eestis lõpule jõudis.

## Kirjeldus
Moonakamajas oli tavaliselt 4 või 8 korterit (vähem 2 või 12 korterit), harva oli rajatud väiksem maja ühe pere jaoks. Eluruum koosnes kööktoast, mille ees oli esik (vahel kahe pere peale) ning sahver. Vanemates moonakamajades oli ehitatud keskne roovialune mantelkorstnaga, mis oli kõigi perede ühiseks köögiks. Moonakamaja juurde kuulus ka laut, mis oli jagatud perede vahel. Mõnikord oli maja juurde ehitatud ka ait, saun, kelder ning isegi rehi.

## Viited

## Kirjandus
* Moonakatest ja moonamajadest 19. sajandi lõpul – 20. sajandi alguses. Mihkel Leetmaa. Suitsutare, Nr. 3, Tallinn, 2002.

## Välislingid
* Pudivere mõisa moonakatemaja, kus sündis E. Vilde. Olev Soansi joonis.
* Aa mõisa moonakamaja
* Moonakamaja. Eesti Arhitektuurimuuseum.
* Saare mõisa moonakamaja. Saaremaa Muuseum
Natalia Gavrilița

**Natalia Gavrilița** (neiupõlvenimi **Natalia Catrinescu**; sündinud 21. septembril 1977) on Moldova ökonomist ja poliitik (Tegevuse ja Solidaarsuse Partei).

Natalia Gavrilița sai 2000. aastal Moldova Riikliku Ülikooli õigusteaduskonnas bakalaureusekraadi rahvusvahelise õiguse erialal. Magistrikraadi avaliku poliitika erialal sai ta Harvardi Ülikooli Harvard Kennedy Schoolis 2005. aastal.

2019. aasta 8. juunist kuni 14. novembrini oli ta Moldova rahandusminister.

6. augustist 2021 kuni 10. veebruarini 2023 oli Natalia Gavrilița Moldova peaminister.

## Viited
Muldpink

**Muldpink**, Lõuna-Eestis ka **mulder**, oli rehielamus rehetoa, hiljem ka kambrite välisseinte äärde rajatud madal muldvall, mida ääristas palk või kivirida.
 
Rõhtpalkidest taluhoonetel süvistati pinnast vundamendi tarbeks väga vähe või üldse mitte. Iga nurga ja seinte liitumiskoha alla pandi nurgakivi ehk plint. Vahepealne osa võidi jätta tühjaks või täita kividega, mille vahed tihendati kas savi või lubjaseguga, mõnikord laoti kivid ka ilma sideaineta. Selline tihendatud vundament, mis pakkus kaitset külma, tuule ja kahjurloomade eest, ehitati tavaliselt elumajadele ja tallidele. 

Elamu soojapidavuse suurendamiseks rajati sageli välisseina äärde 20–30 cm kõrgune muldvall, mida kasutati ka istumiseks. Et muld laiali ei vajuks, asetati maapinnale seinast umbes 50–70 cm kaugusele palk, mida nimetati muldhirsiks, muldpalgiks või mulpakuks. Põhja- ja Lääne-Eestis ning saartel ehitati samal eesmärgil niinimetatud kivipingid, kus palki asendas paeplaatidest madal müür.

Ka idaslaavlaste ja soomlaste palkelamutel oli muldpink enamasti sisse ehitatud. Eestis kadus muldpink kasutuselt, kui 19. sajandi lõpul hakati elamutele vundamente ehitama.

## Viited

## Kirjandus
* Ilmari Manninen. Die Sachkultur Estlands. II. Band. Kirjastus: Õpetatud Eesti Selts, Tartu, 1933
* Gustav Ränk. Saaremaa taluehitised. Tartu, 1939.

## Välislingid
* Vundament ja sokkel Muinsuskaitseamet.
* Toasisene muldpink Johannes Võerahansu joonis, Eesti Rahva Muuseum.
Abdulla Aripov

**Abdulla Aripov** (sündinud 24. mail 1961 Taškendis) on Usbekistani poliitik (Usbekistani Liberaaldemokraatlik Partei), 2016. aasta detsembrist peaminister. 

Abdulla Aripov lõpetas 1983. aastal Taškendi Elektrotehnilise Sideinstituudi (tänapäeval Taškendi Infotehnoloogiate Ülikool) elektriside insenerina. Aastatel 1983–1992 töötas ta Taškendi telefoni-telegraafi jaamas esimese kategooria insener-elektroonikuna. 1992–1993 oli ta Usbekistani sideministeeriumis peaspetsialist. Aastatel 1993–1995 oli ta väliskaubandusfirma "Oʻzimpeksaloqa" direktori asetäitja. 

Aastatel 1995–1996 oli Aripov ühisettevõtte TashAfinalAL peadirektor. Ühtlasi töötas ta Usbekistani sideministeeriumi erastamise ja konkurentsiarengu osakonna juhatajana. 1997. aastal töötas ta Usbekistani Posti- ja Telekommunikatsiooni Agentuuri turuümberkorralduse ja väärtpaberite osakonna juhatajana. Aastatel 1997–2000 oli ta Posti ja Telekommunikatsiooni Riikliku Toetuse Fondi direktor. 2000–2001 oli ta Usbekistani Posti- ja Telekommunikatsiooni Agentuuri peadirektori asetäitja ja 2001–2002 peadirektor. 

20. mail 2002 määrati Aripov Usbekistani peaministri asetäitjaks. 

Alates 14. detsembrist 2016 on Abdulla Aripov Usbekistani peaminister. 

## Viited
Atapaski keeled

**Atapaski keeled** on naa-dene keelkonda kuuluv Põhja-Ameerika indiaanikeelte rühm. See kõige suurema levikuga indiaani keelte rühm Põhja-Ameerikas. Atapaski keeli kõneldakse suurtel aladel Kanada loodeosas, Alaska lõunaosas, Vaikse ookeani rannikupiirkonnas, Californias ning USA lõunapiirkonnas.

Atapaski keelerühma kuulub enam kui 40 keelt ja dialekti. Tänapäeval kõneleb neid keeli kokku umbes 200 000 inimest. Kõige tuntumad ja suurima kõnelejate arvuga on lõunaatapaski keeled, kuhu kuuluvat navaho keelt kõneleb 150 000 inimest; navaho keel on ühtlasi kõige suurima kõnelejate arvuga indiaanikeel USA-s. Geograafiliselt on kõigi Põhja-Ameerika indiaani keelte seas suurima levialaga tšipevai keel, mis kuulub põhjaatapaski keelte hulka.

Atapaski keelerühm on saanud nime Alberta põhjaosas asuva Athabasca järve järgi, mille nimetus tuleneb kriikeelsest väljendist *aðapaskāw* ('[kus] taimed kasvavad üksteise järel'). Atapaski nime kasutas esimesena poliitik ja keeleteadlane Albert Gallatin 1826. aastal oma teoses "Classification of the languages of North America" ("Põhja-Ameerika keelte klassifikatsioon").

## Klassifikatsioon
* **[[Põhjaatapaski keeled]]**
** Lõuna-Alaska alarühm
***ahtena keel (*kõnelejaid*: 15)
***denaina keel (75)
** Kesk-Alaska–Yukoni alarühm
*** Alam-Tanana keel (15)
*** deg-hinagi keel (25)
*** gvitšini keel (370)
*** hani keel (14)
*** holikatšuki keel (†) väljasurnud
*** kojukoni keel (100)
*** lõunatutšoni keel (200)
*** põhjatutšoni keel (200)
*** Tanacrossi keel (35)
*** Ülem-Kuskokwimi keel (40)
*** Ülem-Tanana keel (24)
** Loode-Kanada alarühm
*** danezaa keel (150)
*** dene keel ehk tšipevai keel (9000)
*** dogribi keel (2100)
*** kaska keel (15)
*** lõunasleivi keel (2900)
*** põhjasleivi keel (1000)
*** sekani keel (309)
*** tagiši keel (1)
*** tahltani keel (35)
** Tsetsauti alarühm
*** tsetsauti keel (†) väljasurnud
** Kesk-Briti Columbia alarühm
*** babini keel (430)
*** karrieri keel (680)
*** nikola keel (†) väljasurnud
*** tšilkotini keel (860)
** Sarsi alarühm
*** sarsi keel (50)
** *Kwalhioqua-Clatskanie* alarühm
*** ''Kwalhioqua-Clatskanie'' keel (†)
* **[[Vaikse ookeani atapaski keeled]]**
** California atapaski-alarühm
*** hupa keel (8)
*** kato keel (†) väljasurnud
*** matole keel (†) väljasurnud
*** tututni keel (†) väljasurnud
*** vailaki keel (†) väljasurnud
** Oregoni atapaski-alarühm
*** tolova keel (1)
*** Ülem-Umpqua keel (†) väljasurnud
* **[[Lõunaatapaski keeled]]**
** Tasandikuatapaski alarühm
*** Kiowa apatši keel (18)
** Lääne-atapaski alarühm
*** lääneapatši keel (12 700)
*** meskalero-tširikahua keel (1800)
**** meskalero murre
**** tširikahua murre
*** navaho keel (150 000)
** Ida-atapaski alarühm
*** hikarilja keel (680)
*** lipani keel (†) väljasurnud
Artek

**Artek** (vene keeles *Артек*) on rahvusvaheline lastelaager (endine pioneerilaager) Musta mere ääres Krimmi poolsaarel Gurzufi alevis Aju-Dagi lähedal. 

## Ajalugu
### Nõukogude aeg
Laager asutati 16. juunil 1925. Esimesel aastal majutas laager vaid 80 last, kuid nende hulk kasvas kiiresti. 1969. aastaks laienes laager 3,2&nbsp;ruutkilomeetrile. Laager koosnes 150 hoonest, sealhulgas kolmest meditsiiniasutusest, koolist, filmistuudiost Artekfilm, kolmest ujumisbasseinist, 7000 vaatajat mahutavast staadionist ja mitmesugustele tegevustele mõeldud mängualadest. Erinevalt teistest pioneerilaagritest oli Artek oma sooja kliima tõttu tegev aasta läbi.

Artekis käimine oli Nõukogude Liidu lastele privileeg. Laagri kõrgajal puhkas Artekis korraga 27 000 last. Aastatel 1925–1969 külastas laagrit 300 000 last, nendest üle 13 000 lapse 70 välisriigist. 
Artek koosnes kümnest väiksemast laagrist. Igaühel oli oma nimi: Morskoi, Lazurnõi, Kiparisnõi jne. Arteki kuulsaim  Pribrežnõi kompleks, mis ehitati aastatel 1960–1964, koosnes neljast laagrist (Retšnoi, Ozjornõi, Lesnoi ja Polevoi). Selle kompleksi arhitektid eesotsas Anatoli Poljanskiga said NSV Liidu riikliku preemia arhitektuuri alal 1967. aastal.

### Pärast Nõukogude aega
Pärast pioneeriorganisatsiooni lagunemist 1991. aastal laagri prestiiž langes, kuid see jäi siiski populaarseks puhkuse veetmise sihtkohaks.

Laagri keskus oli osa Ukraina valitsusprogrammist. 60% lastest said tasuta või riigi poolt osaliselt rahastatult osaleda. Toetust said väikese sissetulekuga või suurtest peredest pärit lapsed, samuti orvud, puudega või andekad lapsed.

## Tuntud külalisi
Teiste hulgas külastasid Artekki järgmised tuntud inimesed:

## Viited
Mirtha Vásquez

**Mirtha Esther Vásquez Chuquilín** (sündinud 31. märtsil 1975) on Peruu advokaat ja poliitik.

Mirtha Vásquez oli alates 17. novembrist 2020 kuni 26. juulini 2021 Peruu Kongressi (parlamendi) president.

6. oktoobrist 2021 kuni 1. veebruarini 2022 oli  Mirtha Vásquez Peruu ministrite nõukogu president (sisuliselt peaminister). Oma tagasiastumisest teatas ta 31. jaanuaril 2022.

## Viited
Ezri Konsa

**Ezri Ngoyo Konsa** (sündinud 23. oktoobril 1997 Londonis) on Inglismaa jalgpallur, kes mängib keskkaitsjana Inglismaa Premier League'i klubis Aston Villa.

2009. aastal liitus ta Charlton Athleticuga. Hooajal 2016–17 debüteeris ta klubi põhimeeskonnas Inglismaa tugevuselt kolmandas liigas. Samal hooajal valiti Konsa Charlton Athleticu aasta noormängijaks.

2018. aasta juunis sõlmis ta kolmeaastase lepingu Inglismaa esiliiga klubiga Brentford.

2019. aasta juulis siirdus ta äsja Inglismaa kõrgliigasse tõusnud Aston Villaga. 16. augustil 2020 lõi ta mängus Evertoni vastu oma esimese värava Inglismaa kõrgliigas.

2017. aastal tuli Konsa Inglismaa kuni 20-aastaste koondisega juunioride maailmameistriks. 

Tema isa on pärit Kongo Demokraatlikust Vabariigist ja ema Angolast.

## Viited
Saare-roninastik

**Saare-roninastik** (ladina keeles *Elaphe climacophora*) on maoliik.

## Kirjeldus
Saare-roninastik võib kasvada kuni 1,3 meetri pikkuseks. Mao värvus muutub vanusega. Täiskasvanud isendid on sinakasrohelised või hallikat oliivivärvi. Noored isendid on kollakaspruunid. Igas vanuses madude seljal on neli katkendlikku pikisuunalist vööti. Saare-roninastik elab mererannikul kivide vahel, bambustihnikutes, metsaalustes, luhtadel ja geotermiliste allikate läheduses. Saare-roninastik ujub hästi. Madu on aktiivne aprillist-maist kuni oktoobrini. Toitub väikestest imetajatest, lindudest ja vähemal määral konnadest.

Saare-roninastik on mürgitu.

## Levila
Saare-roninastik elab Jaapani saartel ja Venemaale kuuluval Kunaširi saarel.

## Viited
Himarë

**Himarë** (kreeka keeles *Χειμάρρα*) on linn Albaanias. See asub Albaania rannikualal ja kuulub Vlorë maakonda. See on Himarë valla halduskeskus ja suurim asula. Seal elavad enamasti kohalikud kreeklased.

## Viited

## Välislingid
Eesti 2022. aasta taliolümpiamängudel

**[[Eesti]]** osales **[[2022. aasta taliolümpiamängud]]el** Pekingis 26 sportlasega, kes võistlesid 8 spordialal.

Avatseremoonial olid lipukandjateks Kelly Sildaru ja Martin Himma. Sildaru kandis lippu ka olümpia lõputseremoonial.

Kelly Sildaru võitis pronksmedali naiste pargisõidus. Lisaks sai ta 4. koha naiste rennisõidus. 7. koha sai Marten Liiv meeste 1000 m kiiruisutamises. Kahevõistleja Kristjan Ilves sai 9. koha suure mäe + 10 km võistlusel. Esimest korda jõudsid Eesti sportlased taliolümpiamängudel esikümnesse kolmel alal.

## Sportlased

* Iluuisutamine: Eva-Lotta Kiibus, Aleksandr Selevko
* Kahevõistlus: Kristjan Ilves
* Kiiruisutamine: Marten Liiv
* Murdmaasuusatamine: Aveli Uustalu, Kaidy Kaasiku, Keidy Kaasiku, Mariel Merlii Pulles, Tatjana Mannima, Alvar Johannes Alev, Henri Roos, Marko Kilp, Martin Himma.
* Mäesuusatamine: Kaitlyn Vesterstein, Tormis Laine
* Laskesuusatamine: Johanna Talihärm, Regina Oja, Susan Külm, Tuuli Tomingas, Kalev Ermits, Kristo Siimer, Raido Ränkel, Rene Zahkna
* Suusahüpped: Artti Aigro, Kevin Maltsev
* Vigursuusatamine: Kelly Sildaru

## Viited

## Välislingid
*https://www.eok.ee/team-estonia/olumpiamangud/peking
Rose Christiane Raponda

**Rose Christiane Ossouka Raponda** (sündinud 1964. aastal Libreville'is) on Gaboni poliitik (Gaboni Demokraatlik Partei).

Rose Christiane Raponda on lõpetanud Gaboni Majanduse ja Rahanduse Instituudi.

2012. aasta veebruarist kuni 2014. aasta veebruarini oli ta Gaboni eelarve-, riigi rahanduse ja avaliku teenistuse minister.

Alates 10. veebruarist 2014 kuni 12. veebruarini 2019 oli ta Libreville'i linnapea.

2019. aasta veebruarist kuni 2020. aasta juulini oli ta Gaboni kaitseminister.

Alates 16. juulist 2020 on Rose Christiane Raponda Gaboni peaminister.

## Viited
Hala Stulecia

**Hala Stulecia** (poola keeles 'sajandi saal') on hoone Poolas Wrocławis. Seal korraldatakse spordivõistlusi (poksi-, käsipalli-, korvpalli- ja võrkpallivõistlusi), konverentse ja kontserte.

Hoone projekteeris saksa arhitekt Max Berg ja ehitust alustati 1911. aastal. See valmis 1913. aastal, millega tähistati saja aasta möödumist Leipzigi lahingu toimumisest. Valmimise ajal oli Hala Stulecial suurim raudbetoonist kuppel maailmas. Hala Stulecia on üks silmapaistvamaid varase modernistliku ja ekspressionistliku arhitektuuri näiteid.

2006. aastal kanti Hala Stulecia UNESCO maailmapärandi nimistusse.

## Välislingid
* 
* https://halastulecia.pl/
Via Egnatia

**Via Egnatia** oli tee, mille roomlased rajasid Balkani poolsaarele 2. sajandil eKr. See läbis Illüüriat, Makedooniat ja Traakiat, kulgedes Apenniini poolsaarel asunud Via Appia jätkuna läbi territooriumi, mis on nüüdisaegne Albaania, Põhja-Makedoonia, Kreeka ja Türgi Euroopa-osa.

Tee algas Aadria mere äärest Dyrrachiumist (praegu Durrës) ja kulges mööda rasket marsruuti Genususe (Škumbin) jõe äärt, üle Candaviae (Jablanica) mägede ja sealt edasi Ohridi järve äärsele mägismaale. Seejärel pöördus see lõuna poole, järgides mitut kõrget mäekuru, et jõuda Egeuse mere põhjarannikul Thessalonicasse. Sealt kulges see linna Byzantion (hilisem Konstantinoopol, praegu İstanbul).

Tee kogupikkus oli umbes 1120 km (746 Rooma miili). Nagu teisedki suuremad Rooma teed, oli see umbes kuue meetri laiune, sillutatud suurte hulknurksete kiviplaatidega või kaetud kõva liivakihiga.

## Välislingid
Eino Veskis

**Eino Veskis** (10. september 1931 Valga –  8. jaanuar 2022 Tartu) oli eesti ajalooõpetaja ja kodu-uurija.

Ta lõpetas 1950. aastal Valga 1. Keskkooli ja 1955. aastal Tartu Riikliku Ülikooli ajaloo-keeleteaduskonna ajaloo osakonna.

Pärast lõpetamist töötas ta aastakümneid Jõgeval erinevates koolides ajalooõpetajana.

## Teoseid
*"Seal, kus voolab Pedja". Eesti Raamat. Tallinn 1970
*"Jõgeva rajoon". // Siin- ja sealpool maanteed. Eesti Raamat. Tallinn 1974
**2. trükk. Tallinn 1982
*Эйно Вескис. "*Йыгеваский район*". Ээсти раамат. Таллинн 1976
*"Paduvere Talumuuseum 25. Killukesi Vaimastvere valla ajaloost". Üks autoreid, koostaja Tiit Lääne. Paduvere Talumuuseum. Vaimastvere 1996
*"Jõgeva vald ristteel. Aja- ja kultuurilooline raamat tänase Jõgeva valla territooriumist". Üks autoreid, koostaja Tiit Lääne. Jõgeva Vallavalitsus. Jõgeva 1998
*"Julius Kuperjanov ja Paju lahing". Vooremaa, 3. veebruar 2006
*"Ühest erilisest rahvusest ? mustlastest". Vooremaa, 30. märts 2007

## Tunnustus
*1988 Jõgeva linna aukodanik
*2004 Valgetähe IV klassi teenetemärk

## Viited

## Kirjandus
*Jaan Lukas. "Eino Veskis, elav ajalugu". Vooremaa, 11. september 2006
*Intervjuu teeneka ajalooõpetaja ja koduloolase Eino Veskisega 90. sünnipäeva eel. Kestus 9:44. YouTube, 5. september 2021
*"In memoriam Eino Veskis 10.09.1931–08.01.2022" Vooremaa, 11. jaanuar 2022. Lk 7
Kotkakodu

**Kotkakodu** oli noorteorganisatsiooni Noored Kotkad keskne laagritaristu Kubija järve ääres. See ei ole säilinud.

## Ajalugu

Kotkakodu tarbeks osteti Haridusministeeriumi ja Kaitseliidu rahastusel endine suurem suvila, mis asus otse Kubija järve ääres. Suvila kohandati 1938. aasta suve jooksul noortelaagri vajadusteks ja avati 1938. aasta augustis. Avamisel osalesid Haridusministeeriumi noortenõunik Juhan Maisma, Noorte Kotkaste peavanem kolonel Jaan Maide, Noorte Kotkaste peastaabi ülem Johann Tedersoo ja umbes sada noortejuhti malevatest.

1939. aasta suvel osales Kotkakodu laagrites kokku 204 noorkotkast. Korraga oli kohal umbes 45 noort ja 6 kuni 10 täiskasvanut. Jätkus maja ümbruse korrastamine ja välja ehitamine noorte kätetööna. 

1940. aasta kevadel andis Noorte Kotkaste Peastaap välja Kotkakodu ümbruse värvitrükis topograafilise kaardi 1:50000 "Kotkakodu-Munamäe". Kaardi ala piirid olid: põhjast Võru linn kuni Väimelani, lõunast Rõuge ja Viitina, läänest Sänna ja idast Vastseliina. Kaart oli mõeldud noorteorganisatsioonide õppetegevusteks, aga ka teistele huvilistele matkamiseks. 

Pärast Teist maailmasõda paigutati Kotkakodu ruumidesse Võru-Kubija sanatoorium-puhkekodu. 1952. aastal toimus sanatooriumis tulekahju, mille tagajärjel sai peahoone tugevalt kahjustada ja lammutati hiljem.

## Kirjeldus
Kolmekorruselises ja rõdudega majas oli 34 tuba, 2 saali ja köök. Korraga oli võimalik majutada 100–150 noorkotkast või kodutütart. Maja vastas järve kaldal oli kaks paadi- ja ujumissilda.

Üks laagrivahetus kestis kaks nädalat.

## Viited

## Välislingid
*Ajapaik: Võru-Kubija puhkekodu
*Ajapaik: Võru-Kubija sanatooriumi hoone pärast tulehahju
Garry Rodrigues

**Garry Mendes Rodrigues** (sündinud 27. novembril 1990 Rotterdamis) on Hollandis sündinud Roheneemesaarte jalgpallur, kes mängib äärepoolkaitsjana Türgi kõrgliigaklubis Ankaragücü ja Roheneemesaarte jalgpallikoondises.

Klubikarjääri jooksul on Rodrigues mänginud muuhulgas Bulgaaria kõrgliigaklubis Sofia Levski (2013–2014), Hispaania kõrgliigaklubis Elche (2014–2015), Kreeka kõrgliigaklubis PAOK (2015–2017), Türgi kõrgliigaklubides Galatasaray (2017–2019) ja Fenerbahçe (2019–2020, laenul Al-Ittihadist) ning Saudi Araabia kõrgliigaklubis Al-Ittihad (2019–2021). Hooajal 2015–16 valiti ta PAOK-is mängides Kreeka kõrgliiga hooaja sümboolsesse koosseisu. Hooajal 2017–18 tuli ta Galatasarayga Türgi meistriks.

2021. aasta septembris sõlmis ta kolmeaastase lepingu Kreeka kõrgliigaklubiga Olympiakós. Hooajal 2021/22 tuli ta Olympiakósega Kreeka meistriks. 2023. aasta augustis sõlmis ta kaheaastase lepingu Ankaragücüga.

Roheneemesaarte jalgpallikoondises tegi Rodrigues 14. augustil 2013 sõprusmängus Gaboni vastu. Koondisekarjääri esimese värava lõi ta 6. septembril 2014 Aafrika rahvuste karikavõistluste valikmängus Nigeri vastu. Ta on kuulunud Roheneemesaarte koondisse 2015. ja 2022. aasta Aafrika rahvaste karikavõistlustel.

## Viited

## Välislingid
Alexander Djiku

**Alexander Kwabena Baidoo Djiku** (sündinud 9. augustil 1994 Montpellier's) on Prantsusmaal sündinud Ghana jalgpallur, kes mängib keskkaitsjana Türgi kõrgliigaklubis Fenerbahçe ja Ghana jalgpallikoondises.

Djiku on Ghana ja Prantsusmaa päritolu.

## Klubikarjäär
Ta alustas klubikarjääri SC Bastias, debüteerides 2014. aasta detsembris Prantsusmaa kõrgliigas. Esimese värava Prantsusmaa kõrgliigas lõi ta 21. detsembril 2016 mängus Marseille Olympique'i vastu

Aastatel 2017–2019 mängis ta kaks hooaega Prantsusmaa kõrgliigaklubis SM Caen. 2019. aasta suvel liitus ta Strasbourgiga, kus mängis neli hooaega.

2023. aasta juulis sõlmis ta nelja-aastase lepingu.

## Koondisekarjäär
Ghana jalgpallikoondises debüteeris ta 9. oktoobril 2020 sõprusmängus Mali vastu. Koondisekarjääri esimese värava lõi ta 2022. aasta Aafrika rahvaste karikavõistluste viimases alagrupimängus 18. jaanuaril Komooride vastu. Ta kuulus Ghana koondisse ka 2022. aasta maailmameistrivõistlustel.

## Viited
Juri Olefirenko (dessantlaev)

**Juri Olefirenko **(ukraina keeles *Юрій Олефіренко*) on Ukraina mereväe koosseisu kuuluv keskmise suurusega dessantlaev. 

## Ajalugu
23. juunil 2022 andis Ukraina president laevale riikliku autasu Julguse ja Vapruse Eest.

## Viited
Lassana Coulibaly

**Lassana Coulibaly** (sündinud 10. aprillil 1996 Bamakos) on Mali jalgpallur, kes mängib keskpoolkaitsjana Itaalia kõrgliiga klubis Salernitana ja Mali jalgpallikoondises.

Ta alustas klubikarjääri Prantsusmaa klubis SC Bastia, debüteerides hooajal 2015/2016 Prantsusmaa kõrgliigas.

2017. aastal liitus ta Prantsusmaa kõrgliiga klubiga Angers. Hooajal 2018–2019 mängis ta Angers'st laenul Šotimaa kõrgliiga klubis Rangers ja hooajal 2019–20 Belgia kõrgliiga klubis Cercle Brugge.

2021. aasta juulis sõlmis ta nelja-aastase lepingu Salernitanaga.

Mali jalgpallikoondises debüteeris Coulibaly 4. septembril 2016 Aafrika rahvuste karikavõistluste valikmängus Benini vastu. Ta on kuulunud Mali koondisse 2017., 2019. ja 2022. aasta Aafrika rahvaste karikavõistlustel.

## Viited
Junior Firpo

**Héctor Junior Firpo Adames** (tuntud kui ** Junior Firpo** või **Junior**; sündinud 22. augustil 1996 Santo Domingos) on Dominikaani Vabariigis sündinud Hispaania jalgpallur, kes mängib vasakkaitsjana Inglismaa Premier League'i klubis Leeds United. Ta võib mängida ka paremkaitsja või keskkaitsjana.

Kuueaastaselt kolis ta Hispaaniasse Benalmádenasse Andaluusias.

2014. aastal liitus ta Hispaania klubiga Real Betis. 2015. aasta veebruaris debüteeris ta klubi reservmeeskonnas Hispaania tugevuselt kolmandas liigas. Hispaania kõrgliigas debüteeris Junior 12. veebruaril 2017 mängus Deportivo La Coruña vastu, saades esimeseks Dominikaani Vabariigi mängijaks, kes on Hispaania kõrgliigas mänginud. Sama aasta 17. märtsil lõi mängus RCD Espanyoli vastu oma esimese värava Hispaania kõrgliigas.

2019. aasta augustis sõlmis Junior viieaastase lepingu FC Barcelonaga.

2021. aasta juulis siirdus ta Leeds Unitedi, kellega sõlmis nelja-aastase lepingu.

9. oktoobril 2015 pidas Junior ühe kohtumise Dominikaani Vabariigi jalgpallikoondises, kui mitteametlikuks sõprusmängus kohtuti Brasiilia olümpiameeskonnaga. 2019. aastal tuli ta Hispaania kuni 21-aastaste koondisega Euroopa omavanuste meistriks.

## Viited
Savra lahing

**Savra lahing** (albaania: *Beteja e Savrës*, serbia: *Bitka na Saurskom polju*, türgi: *Savra Muharebesi*; "Lahing Sauria väljal") või **Vjosë lahing** toimus 18. septembril 1385 Osmanite ja palju väiksemate Zeta vägede vahel Savra väljal Lushnjë lähedal (tänapäeva Albaania keskosas). Karl Topia kutsus Osmanid appi oma Balša II vastases vaenutegevuses.

## Taust

1372. aastal abiellus Balša II Valona despoodi Ivan Komnin Aseni tütre Komninaga. Kaasavarana omandas Balša Valona (tänapäeva Vlorë), Berati ja Kanina (tänapäeva Albaania lõunaosas) linnad, mis asusid Aseni provintsis. 1385. aastal vallutas Balša II Durazzo (tänapäeva Durrës), arvatavasti Karl Topialt. 1385. aasta aprillis Ragusale välja antud hartas kutsus ta end "Durazzo hertsogiks". Balšići valduste laienemine Epeirosesse tõi ta rindejoonele Osmanite vastu. Olles teadlik Osmanite püüdlustest tema territooriumile, palus Balša II 8. augustil 1385 veneetslased endale nelja galeeriga appi.

## Lahing

Karl Topia kutsus konfliktis Balša II-ga endale Osmanid appi. Topia kutsele vastati ja Hayreddin Paşa tõi oma väed Ohridi piirkonnast (tänapäeva Makedoonia) Sauria väljale Lushnjë lähedal. Uudised Osmanite vägede sissetungist Berati piirkonda jõudsid Balša II-ni Durrësis viibides. Mavro Orbini sõnul kogus Balša II Durrësis 1000 meest ja suundus oma aadlike nõuandeid eirates Osmanite rüüstajate vastu võitlema. Pole üllatav, et Balša väikestel jõududel oli vähe edu ja Balša II hukkus. Orbini töö on ainus allikas, mis mainib Ivaniš Mrnjavčevići selles lahingus osalenuna. Mõned teadlased usuvad, et teda polnud isegi olemas, samas kui teised usuvad, et ta polnud iseseisev keskaegne isand, vaid Balšići perekonna ustav liige. Teine isik, keda ainult Orbini mainis, on vojevood Đurađ Krvavčić, keda kirjeldatakse kui vaprat sõdalast, kes samuti selles lahingus hukkus. Mavrini selgitab, et Balša II surnukehal raiuti pea maha ja see viidi Hayreddin Paşale.

## Tagajärjed

Kuna Osmanid olid võidukad, sai enamik kohalikest Serbia ja Albaania isandatest nende vasallideks. Kohe pärast seda lahingut vallutas Topia Durrësi tagasi, tõenäoliselt Osmanite ülemvõimu all. Osmanid vallutasid Kruja, Berati ja Ulcinji, kuid varst taandusid neist, hoides oma alalise kontrolli all ainult Kastoriát. Mõned allikad selgitavad, et Osmanid jäid Berati tõenäoliselt kavatsusega kasutada seda tugipunktina Vlorë vallutamiseks.

Mavro Orbini töö (*Slaavlaste kuningriik*) on selle lahingu üks peamisi esmaseid allikaid. See sisaldab palju ebaõigeid ja ebatäpseid andmeid. Teine otsene allikas Savra lahingu kohta on Marin Barleti, kes selgitas, et Balša II oli vapper ja idealistlik.

See lahing pani aluse sajandeid kestnud Osmanite kohalolekule Balkani selles osas. Serbia ajaloolane Stojan Novaković rõhutas, et lahingu tähtsus nendele Serbia ja Albaania isandatele on võrreldav Maritsa ja Kosovo lahingu omaga. Selle lahingu oluliseks tulemuseks oli albaanlaste sissevool Osmanite vägedesse, kes olid selle tugevuse oluliseks allikaks järgmise 527 aasta jooksul.
Laukmuiža

**Laukmuiža** mitme Läti küla nimi.

* Laukmuiža (Ārlava vald)
* Laukmuiža (Dundaga vald)
* Laukmuiža (Rudbārži vald)
* Laukmuiža (Vāne vald)
* Laukmuiža (Šķēde vald)